Filipina apuseto

La Filipina apuseto aŭ Filipina salangano (Aerodramus mearnsi, kaj iam Collocalia mearnsi) estas malgranda apuso de la genro Aerodramus kaj unu el 25 specioj de la genro. Ĝi troviĝas kiel endemio en Filipinoj. Ĝia natura habitato estas tropikaj sekaj arbaroj, tropikaj malsekaj arbaroj de malaltaj teroj, kaj tropikaj malsekaj montararbaroj.

 Aspekto kaj taksonomio 
eBird priskribas ĝin jene: "Malofta malhela apuseto. Endemia de malmultaj insuloj en Filipinoj, de Luzono ĝis Mindanao ĝis Palavano. La vivejo povas esti helpa por identigi ĉi tiun konfuzan specion; ĝenerale preferas krestojn kaj deklivojn en montaj kaj submontaj areoj super 700-800 metroj. Ĝi estas facile konfuzita kun la signife pli granda Griza salangano, sed la nuna specio havas pli kvadrataspektan voston (la forko estas malprofunda kaj ofte nerimarkinda), emas flugi pli malalte kaj pli neregante, kaj pli ofte formas grupojn. La kombinaĵo de malhela pugo, nebrila malhela dorso, kaj meza grandeco distingas ĉi tiun specion de la Grizpuga apuseto, la Nana apuseto, kaj la Montokresta apuseto. Ĝi ofte vokas dumfluge, eligante pepantan babileman pepadon."

Tiu ĉi specio estas monotipa.

 Ekologio kaj kutimaro 
La dieto estas nekonata, sed oni supozas, ke ĝi havas la tipan dieton de insektoj kaptitaj dumfluge. La nestoj konsistas el musko kunligita per salivo, kiu ne restas humida, sed malmoliĝas. Reproduktiĝas en majo en Mindoro. Nestumas en kavernoj kaj rokaj kavaĵoj en nestoj, kie ĝi demetas kvar ovojn. Reproduktado estis registrita en majo en Mindoro.

 Habitato kaj konservostatuso 
Ĝiaj naturaj habitatoj estas tropikaj ĉemontaj arbaroj el 700 m super marnivelo. 

Ĝi estis listita kiel Malplej Zorgiga fare de la Internacia Unio por la Konservo de Naturo kaj oni supozas, ke la populacio estas stabila. IUCN (2016-10-01). Aerodramus mearnsi: BirdLife International: The IUCN Red List of Threatened Species 2016: e.T22686519A93115800 (Report). International Union for Conservation of Nature. doi:10.2305/iucn.uk.2016-3.rlts.t22686519a93115800.en. Arkivita el la originalo en 2018-06-02. Alirita en 2024-09-08. 

 Referencoj 

 Chantler kaj Driessens, Swifts 
Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.
 BirdLife International 2004.  Aerodramus mearnsi. 2006 IUCN Red List of Threatened Species. Elŝutita la 24an de Julio 2007.

Eksteraj ligiloj

Kategorio:Apusedoj
Kategorio:Birdoj de Azio
Kategorio:Birdoj de la Filipinoj